b'\n_START_ARTICLE_\nHemerobius nitidulus\n_START_SECTION_\nUtbredelse\n_START_PARAGRAPH_\nHemerobius nitidulus finnes i hele Norge, og er ganske vanlig.\n_START_SECTION_\nUtseende\n_START_PARAGRAPH_\nHemerobius nitidulus er en ensfarget brunlig bladlusl\xc3\xb8ve. Kroppen er omtrent 10 mm. lang. Hodet er nedoverb\xc3\xb8yd, med munndelene p\xc3\xa5 undersiden (ortognath)._NEWLINE_Hemerobius nitidulus har en bue, en tilbakel\xc3\xb8pende tverribbe i framvingen. Den tilbakel\xc3\xb8pende tverribben er den f\xc3\xb8rste, n\xc3\xa6rmest kroppen, mellom de to f\xc3\xb8rste \xc3\xa5rene langs vingeframkanten (costa og subcosta). Vingemembranen er uten flekker eller m\xc3\xb8nster. Ribbenettet er brunt med sm\xc3\xa5 m\xc3\xb8rke punkter som hver har ett h\xc3\xa5r._NEWLINE_Slektene Megalomus, Hemerobius og Wesmaelius har alle to rekker av skr\xc3\xa5stilte tverribber i bakvingene._NEWLINE_Artene i slekten Hemerobius kan v\xc3\xa6re vanskelige \xc3\xa5 skille fra hverandre. For enkelte arter er bare hannens genitalia som er et sikkert artskjennetegn. Hunner kan vanskelig artsbestemmes n\xc3\xa5r de er nyklekte, eldre hunner kan artsbestemmes ut fra genitaliene, men dette medf\xc3\xb8rer disseksjon.\n_START_SECTION_\nLevevis\n_START_PARAGRAPH_\nHemerobius nitidulus er rovdyr og lever vanligvis av bladlus. Arten er tilknyttet barskog.'